cyanic-selkie/wikianc huggingface dataset:
Kópavogur
Upphaf byggðar (1936–1955)
Í kreppunni miklu á 4. áratugnum var skortur á húsnæði á viðráðanlegu verði fyrir þann fjölda fólks sem flutti til Reykjavíkur úr sveitum Íslands. Upp úr 1930 tók ríkisstjórnin Kópavogs- og Digranesjarðirnar úr leigu og skipti niður í nýbýli og leigulönd. Fyrsti vegurinn í Kópavogi var lagður árið 1935 af mönnum í atvinnubótavinnu. Fyrir neðan þennan veg voru byggð nokkur nýbýli og var vegurinn kenndur við þau og kallaður Nýbýlavegur. Nýbýli þessi voru um 15-18 ha. að stærð. Kársnesbraut var lögð árið 1937 og síðan Urðarbraut, Álfhólsvegur, Hlíðarvegur og Digranesvegur. Kópavogur var upphaflega skipulagður sem nýbýla-, ræktunar- og sumarbústaðahverfi, og þjónusta þar var svipuð og í sveitum. Eftir seinni heimsstyrjöldina flutti mikið af fólki til Reykjavíkur og var borgin ekki viðbúin þeim aðstraumi. Því var mikil aðsókn í lóðir í Kópavogi. Upp úr 1940 var komin allnokkur byggð á Kársnesi og norðanverðum Digraneshálsi og árið 1945 bjuggu 521 í bænum, sem var á þeim tíma hluti Seltjarnarneshrepps. Engin verslun eða skóli var í Kópavogi fyrstu ár þéttbýlisins og alla þjónustu þurfti að sækja annað. Börn gengu í skóla á Seltjarnarnesi og sýslumaðurinn var í Hafnarfirði. Svifflugfélag Íslands fékk aðstöðu fyrir flugvöll á Sandskeiði í austurhluta sveitarfélagsins árið 1939 og stendur hann enn.
Samfélag og menning
Í Kópavogi eru fjórar kirkjur. Kópavogskirkja, sem var vígð árið 1962, er eitt helsta kennileiti Kópavogs og einfölduð mynd af kirkjunni kemur fyrir í merki bæjarins. Í bænum eru tvær sundlaugar og fjölmargir almenningsgarðar og útivistarsvæði, svo sem í Kópavogsdal, Fossvogsdal og við Elliðavatn. Tvö bæjarblöð eru gefin út í Kópavogi, Kópavogspósturinn og Kópavogsblaðið.
Íþróttir
Í Leirdal er 9 holu golfvöllur, en Golfklúbbur Kópavogs og Garðabæjar hefur einnig aðstöðu á 18 holu golfvelli innan lands Garðabæjar. Tvær knattspyrnuhallir eru í Kópavogi, Fífan sem var opnuð 2002 og Kórinn sem var opnaður 2007. Siglingafélagið Ýmir er með aðstöðu á Kársnesi og Tennisfélag Kópavogs í Tennishöllinni í Kópavogsdal. Hestamannafélagið Gustur er með aðstöðu á Kjóavöllum. Þá eru í bænum tvö dansfélög, taflfélag og skotfélag.
Pajala
thumb|right|200px|[[Pajala kirkja, júlí 2004]] Pajala er þéttbýli í sveitarfélaginu Pajala i Svíþjóð. Þar búa 1 958 manns (2010).
Langues d'oïl
Tungumál Frakklands skiptast í tvo aðalflokka samkvæmt orðinu sem er notað fyrir „já“: langues d'oïl og langues d'oc. Arpitanska er talin liggja á milli þessara tveggja hópa.
Isoetes azorica
Isoetes azorica er tegund af álftalaukum sem var lýst af Michel Charles Durieu de Maisonneuve. Hún vex á Azoreyjum (Corvo, Flores, Faial, Pico, Sao Jorge og Terceira).
Karlskoga
thumb|286x286dp|Karlskoga Karlskoga er borg í sveitarfélaginu Karlskoga i Svíþjóð. Þar búa um 27.386 manns (2020).
Land
Að síðustu mætti nefna þá merkingu orðsins sem vísar til eignar tiltekins manns eða lögaðila. „Möðrudalur á Fjöllum er ein landmesta jörð á Íslandi.“
Juniperus indica
Þess má geta að hann er sú trjáplanta sem vex hæst yfir sjó, hann hefur fundist svo hátt sem í 5200 m hæð í suður Tíbet; lægst fer hann í 2600 m. yfir sjávarmáli.
Kösem Sultan
Soldánskona
Árið 1612 greindi sendiherra Feneyja í Konstantínópel, Simon Contarini, frá því að Kösem væri eftirlæti soldánsins og áhrifamesta konan í hirð hans. Hann greindi jafnframt frá því að önnur kona úr kvennabúrinu (hugsanlega önnur frilla Akmeðs, Mahfiruz Hadice Sultan) hefði verið barin fyrir að þræta við Kösem. Mahfiruz var síðar vísað burt úr soldánshöllinni og Kösem átti því í stirðu sambandi við son hennar með Akmeð, prinsinn Ósman. Akmeð bannaði Kösem og Ósman fljótt að umgangast hvort annað.
Eftir að Akmeð 1. lést árið 1617 tók bróðir hans, Mústafa 1., við sem soldán Tyrkjaveldis og Kösem var færð yfir í gömlu höllina þar sem fyrrum fylgdarkonur soldánanna bjuggu. Hún bjó þar áfram eftir að Mústafa var steypt af stóli árið 1618 og Ósman varð soldán, og áfram eftir að Ósman lést og Mústafa komst aftur til valda árið 1622.
Seinni ríkisstjóratíð
Turhan reyndist metnaðarfyllri en Kösem hafði átt von á og því kom til valdabaráttu milli þeirra þar sem Kösem naut stuðnings janissara en Turhan var studd að stórvesírnum og yfirgeldingnum. Kösem naut nokkurrar alþýðuhylli, en ekki var vel liðið að janissarar nytu mikilla valda. Kösem lagði á ráðin um að steypa Mehmed af stóli áður en hann næði lögaldri og koma öðrum ólögráða sonarsyni sínum til valda sem ætti auðsveipari móður en Turhan. Þegar Turhan varð vör við áætlanirnar lagði hún á ráðin um að myrða Kösem. Þann 2. september árið 1651 var Kösem ráðin af dögum af launmorðingjum sem rifu af henni öll klæðin og kyrktu hana. Sagt er að þeir hafi notað gluggatjöldin eða lokka úr hennar eigin hári til að drepa hana. Eftir dauða Kösem tók Turhan við sem ríkisstjóri og æðsta konan í hirð soldánsins. Lík Kösem var lagt til hvílu í grafhýsi Akmeðs soldáns í Bláu moskunni í Istanbúl.
Bæjarlisti Akureyrar
Bæjarlistinn hefur verið í meirihluta í bæjarstjórn á Akureyri frá kosningunum 2010. Fyrst með hreinan meirihluta en síðan í samstarfi með öðrum flokkum.
Oddur Sigurðsson lögmaður
Umboðsmaður stiftamtmanns
Drottnunartíma Odds lauk þegar Niels Fuhrmann amtmaður kom til landsins 1718. Gyldenlöve hafði fengið honum stiftamtmannsumboðið en svipt Odd því. Oddur og Guðmundur ríki í Brokey voru þá orðnir ósáttir og vildi Guðmundur endurheimta það sem hann hafði gefið Oddi. Fuhrmann lagði Guðmundi lið og fór svo að honum voru dæmdar aftur mestallar eignirnar sem hann hafði gefið Oddi en þau Brokeyjarhjón arfleiddu Fuhrmann að stórum hluta eigna sinna.
LifeRing Secular Recovery
LifeRing Secular Recovery eru samtök um meðferð við fíkn eins og áfengissýki. Ólíkt AA-samtökunum krefst LifeRing þess ekki að maður lýsi því yfir að maður sé fíkill, og kerfið felur ekki í sér tengingu við trúarbrögð.
Hinrik 4. keisari
Ítalíuferðir
thumb|Hinrik IV og Klemens III páfi sitja saman Árið 1080 bannfærði Gregor páfi Hinrik á nýjan leik. Að þessu sinni brást Hinrki allt öðruvísi við en síðast. Hann hélt kirkjuþing í Bressanone (þýska: Brixen) í Tírol ásamt meirihluta biskupa frá þýska ríkinu og Langbarðalandi. Þar var erkibiskupinn Wibert frá Ravenna kjörinn sem gagnpáfi og tók hann sér nafnið Klemens III. Eftir að hafa barið á Rúdolf gagnkonungi, fór Hinrik til Rómar þar sem hann sat í heil þrjú ár um borgina. Á milli neyddist hann til að hörfa til Norður-Ítalíu af ýmsum ástæðum. En Róm féll loks 31. mars 1084. Klemens III komst því formlega til valda og krýndi Hinrik og eiginkonu hans, Bertu, til keisara og keisaraynju. Á meðan hafði Gregoríus VIII lokað sig af í virkinu Englaborg (Castel Angelo) í Róm og beið eftir liðsauka frá normönnum og márum. Þegar þeir komu, yfirgaf Hinrik Róm og hélt heim. Normannar og márar frelsuðu að vísu Gregor, en þeir rændu og rupluðu borgina og kveiktu í henni. Gregor yfirgaf því borgina einnig og lést í Salerno ári síðar. 1090 fór Hinrik aftur til Ítalíu til að berjast gegn bandalagi sem myndast hafði við nýjan páfa (eftirmanns Gregors), sem kallaði sig Úrbanus II. Nýi páfinn bannfærði Hinrik, í þriðja sinn. Um páskaleytið 1091 var Hinrik búinn að hertaka borgina Mantua. En þá yfirgaf stríðslukkan hann. Óvinir hans lokuðu Alpaskörðunum og króuðu keisarann þannig af á Norður-Ítalíu í þrjú ár. Þetta reyndist erfiður tími fyrir hann, enda yfirgaf sonur hans, Konráður, hann, þrátt fyrir að hafa verkið krýndur sem meðkonungur. Hinrik komst ekki til baka í ríki sitt fyrr en 1097.
Davíð konungur
Davíð er í hebresku biblíunni annar konungur Ísraelsríkis.
Vilborg Harðardóttir
Vilborg Harðardóttir (13. september 1935 - 15. ágúst 2002) var blaðamaður, kennari og stjórnmálamaður. Vilborg lauk landsprófi frá Kvennaskólanum í Reykjavík, stúdentsprófi frá M.R., BA prófi í ensku og dönsku frá H.Í., og stundaði nám í enskum leikbókmenntum í Berlín. Hún var blaðamaður í Prag 1957 og við Þjóðviljann með hléum 1960-81.
Einar Benediktsson
Ævi og ferill
Einar var mikill áhugamaður um virkjun fallvatna og stofnaði ásamt öðrum Fossafélagið Títan 1914 til athugunar á því hvort arðbært væri að byggja virkjanir við Þjórsá. Ekkert varð úr þeim fyrirætlunum fyrr en um hálfri öld seinna þegar Búrfellsvirkjun var byggð.
Einar lést í Herdísarvík 1940 og var grafinn í þjóðargrafreit á Þingvöllum. Þegar hann lést var enginn vegur í Herdísarvík og þurfti að bera kistuna þangað úr Selvogi. Var hún þung, smíðuð úr eik og hafði verið smíðuð fyrir hann nokkru áður. Var Einar svo borinn í kistunni til baka í Selvog um 14 km.
Stærsti samdeilir
Dæmi
Þá er
Þetta verður augljóst þegar haft er í huga hvernig stærsti samdeilir og minnsta samfeldi eru búin til úr frumþáttum talnanna a og b. Í eru allir þættir talnanna tveggja, en þeir sem eru sameiginlegir koma bara einu sinni fyrir. Í eru sameiginlegu frumþættirnir og margfeldi  og  inniheldur því alla frumþætti talnanna a og b og tvo af hverjum sameiginlegum þætti. Margfeldi og  er því margfeldi allra frumþátta talnanna tveggja sem er það sama og margfeldi talnanna sjálfra.
John Burnet
John Burnet (9. desember 1863 – 26. maí 1928) var skoskur fornfræðingur, menntaður við Edinborgarháskóla og Balliol College í Oxford, þar sem hann hlaut mastersgráðu árið 1887. Hann var félagi á Merton College í Oxford og síðar prófessor í latínu við Edinborgarháskóla. Árið 1891 varð hann prófessor í grísku við University of St. Andrews. Hann var félagi í bresku akademíunni.
Klettasalat
Klettasalat hefur verið ræktað sem grænmeti við Miðjarðarhafið frá því í fornöld og Rómverjar töldu það vera kynörvandi. Ræktun í stórum stíl hófst þó ekki fyrr en á 10. áratug 20. aldar, einkum á Ítalíu, en um svipað leyti var farið að rækta það um allan heim, meðal annars á Íslandi. Við Miðjarðarhafið vex jurtin í sendnum og gljúpum jarðvegi frá ströndinni upp í 800 metra hæð yfir sjávarmáli.
Fritillaria pluriflora
Lýsing
Fritillaria pluriflora myndar upprétta stöngla sem verða milli 10 - 15 sm háir. Hún hefur allt að tíu þykk, löng, lensulaga blöð með bylgjuðum jöðrum,sem eru flest niður við jörð. Lútandi blómið er með skærbleik krónublöð, hvert 1 - 4 sm langt. Í miðju hvers blóms er bleik til gul fræva og skærgulir fræflar.
Marmara
Frá falli Austrómverska ríkisins til áranna rétt eftir fyrri heimsstyrjöld var eyjann nær alfarið byggð af grikkjum. . Í fyrra heimsstríði voru flestir íbúarnir reknir þaðan, og eftir stríðið fluttust þeir allit til Grikklands eða annara staða í heiminum.
IANA
IANA er deild innan ICANN, góðgerðarstofnunar í Bandaríkjunum, sem sér um alþjóðlega úhlutun IP-talna, AS-númera, samningu tæknistaðla, hefur umsjón með rótarsvæðinu og sér um ýmis önnur hlutverk er lúta að viðhaldi á tæknilegum skilgreiningum. ICANN var sérstaklega sett á laggirnar árið 1998 til að sinna hlutverki deildarinnar.
Eggbobbi
Flokkun
Cochlicopa repentina Hudec, 1960 hefur verið metin sem form af Cochlicopa lubrica 1994.
Bæn Frans frá Assisi
Bæn Frans frá Assisi er kaþólsk kristin bæn sem er almennt, en ranglega, eignuð heilögum Frans frá Assísí sem uppi var á 13. öld. Elsta þekkta útgáfa bænarinnar birtist nafnlaust í franska tímaritinu La Clochette árið 1912. Hugsanlega er hún eftir Esther Bouquerel, stofnanda La Ligue de la Sainte-Messe sem gaf tímaritið út.
Sólmyrkvinn 20. mars 2015
Sólmyrkvinn sást sem deildarmyrkvi sem hylur hluta af sólinni í Evrópu, Grænlandi, Afríku og Asíu. Mestur var deildarmyrkvinn á Íslandi, Grænlandi, Noregi, Bretlandi og Írlandi. Almyrkvinn gekk yfir u.þ.b. 70 km frá suðausturströnd Íslands. Á Höfn og Neskaupstað huldi tunglið 99,6% af flatarmáli sólar. 98% á Akureyri, 97,7% í Reykjavík og 96,4% á Ísafirði.
Isoetes labri-draconis
Isoetes labri-draconis er tegund af álftalaukum sem var lýst af Amstutz og fékk sitt núverandi nafn af N. R. Crouch. Hún er frá suður Afríku.
Hove
thumb|Hove. Hove er strandbær í Austur-Sussex á suður-Englandi og hluti af borginni Brighton og Hove en Brighton sameinaðist Hove árið 1997. Íbúar Hove eru um 92.000.
Krossblómaætt
Nafnið vísar til þess að blóm þessara jurta bera fjögur krónublöð sem minna á kross.
Krabbinn (stjörnumerki)
30px|left| Krabbinn er stjörnumerki.
Mayhem
Upphaf
Ári eftir að Mayhem tóku upp demoplöturnar fóru þeir aftur í hljóðverið til að taka upp plötuna Deathcrush. Þá höfðu orðið smávægilegar mannabreytingar hjá bandinu og Messiah hafði yfirgefið þá og Maniac, sem heitir réttu nafni Sven-Erik Kristiansen, hafði komið í stað hans. Deathcrush var gefin út í 1000 eintökum á vínylplötum. Faust sem var trommuleikarinn í Emperor sagði eftirfarandi um þá plötu: “Mayhem var hljómsveitin sem allir í Noregi höfðu heyrt um en enginn heyrt í þeim. Ég varð heppinn því ég þekkti Maniac, sem átti nokkur eintök af plötunni. Ég man að hún var mjög grimm, sennilega grimmasta tónlist sem ég hafði heyrt þá”. Með útgáfunni á Deathcrush og með hjálp frá tónlistarblaðinu “Slayer Magasine” voru Mayhem á góðir leið með að verða stærsta bandið í undirmenningu svartmálmsins í Noregi.
Það eina sem var tekið upp á þessum tíma voru tvö lög, “The Freezing Moon” og “Carnage”. Á þeim tíma var Dead búinn að skrifa texta fyrir plötu sem átti eftir að koma út og verða þá þekkt undir nafninu “De Mysteriis Dom Sathanas”. Hljómsveitin æfði nokkur ný lög fyrir tónleika númer tvö sem voru á næsta leiti. Voru þeir skipulagðir af Metalion, sem var gamall vinur hljómsveita meðlima. Þessir goðsagnakenndu, fyrstu alvöru svartmálmstónleikar voru haldnir í Sarpsborg. Fyrir þessa tónleika höfðu liðsmenn Mayhem keypt stjaka og fláða svínahausa sem þeir voru með á sviðinu. Dead var líka með dauðan hrafn í poka til að finna lyktina af dauðanum á milli laga, og loksins, þá lofaði hann því að hann myndi verða útataður í eigin blóði á þessum tónleikum. Þessir tónleikar voru sóttir af meðlimum alræmdustu blackmetal hljómsveitum dagsins í dag. Meðlimir Immortal og Darkthrone voru að fyrstir til að sjá Satan sjálfan rísa upp. Með þessum tónleikum voru staðlarnir settir fyrir bönd sem áttu eftir að koma seinna.
Peyo
thumb|right|Peyo Pierre Culliford (25. júní 1928 – 24. desember 1992), þekktur sem Peyo, var belgískur teiknari, þekktastur fyrir að hafa skapað Strumpana.
Ferill
Pierre Culliford fæddist í Brussel, sonur ensks föður og belgískrar móður. Hann reyndist drátthagur frá unga aldri og var sendur til myndlistarnáms. Hann tók sér snemma listamannsnafnið Peyo, en kveikjan að því var vitlaus framburður ensks skyldmennis á nafni hans, Pierre. Eftir útskrift hóf hann störf hjá CBA, skammlífu teiknimyndafyrirtæki, þar sem hann kynntist listamönnum á borð við Franquin, Morris og Eddy Paape. Þegar CBA varð gjaldþrota hófu þremenningarnir störf hjá tímaritinu Sval en Peyo fékk ekki ráðningu.
Sjálfur leit Peyo þó ætíð á sögurnar um miðaldahetjurnar Hinrik og Hagbarð sem sitt helsta sköpunarverk. Þær bækur urðu þrettán talsins.
Refaveiðar
Laun fyrir veiðar
Til forna var lagður dýrtollur á bændur, og bar þeim annað hvort að drepa ákveðið marga refi, eða, ef þeir gerðu það ekki, greiða toll, sem þá rann til þeirra sem gerðu það.
17. öldin
300px|thumb|right|Fyrsta varanlega nýlenda Englendinga í Nýja heiminum, [[Virginía (fylki)|Virginía, var skírð í höfuðið á meydrottningunni, Elísabetu 1., og fyrsta landnemabyggðin Jamestown í höfuðið á Jakobi 1.]] 17. öldin er öld sem hófst 1. janúar 1601 og stóð til 31. desember 1700. Hún telst til árnýaldar. Meðal þess sem einkenndi öldina var barokkstíllinn í evrópskri menningu, Gullöld Spánar, Gullöld Hollendinga og Grand Siècle í Frakklandi (valdatíð Loðvíks 14. Frakkakonungs). Á þessari öld átti Vísindabyltingin sér stað og fyrsta risafyrirtækið, Hollenska Austur-Indíafélagið, var stofnað. Breski sagnfræðingurinn Eric Hobsbawm hefur talað um „17. aldar kreppuna“ með vísun í átök milli ættarvelda, trúarhreyfinga og stjórnarstefna, auk efnahagslegrar ólgu sem stafaði af innflutningi góðmálma frá Nýja heiminum. Helstu hernaðarátök aldarinnar voru Þrjátíu ára stríðið og Tyrkjastríðið mikla í Evrópu, stríð Mógúlveldisins í Asíu og Stríð Hollendinga og Portúgala. Á 17. öld hófst landnám Evrópubúa í Ameríku fyrir alvöru.
Í Japan stofnaði Tokugawa Ieyasu Tokugawa-sjógunatið sem markar upphaf Edótímabilsins í sögu Japans. Einhliða einangrun Japans hófst rétt fyrir miðja öldina og stóð fram á miðja 19. öld. Í Kína hrundi Mingveldið á sama tíma vegna árása Mansjúmanna undir stjórn Nurhacis. Barnabarn hans, Shunzi, stofnaði síðan Tjingveldið sem ríkti yfir landinu fram á 20. öld.
Eftir að konungsvaldið í Frakklandi hafði eflst í kjölfar borgarastyrjaldarinnar Fronde um miðja öldina gerðist Loðvík 14. einvaldur og notaði höll sína í Versölum sem lúxusfangelsi þar sem hann gat haft stöðugt eftirlit með franska aðlinum. Margir konungar Evrópu reyndu að ríkja í sama anda með misjöfnum árangri. Í Englandi leiddu einveldistilburðir Karls 1. til borgarastyrjaldar og stofnunar skammlífs Samveldis undir stjórn þingsins. Undir lok aldarinnar var þingbundin konungsstjórn fest í sessi sem stjórnarfar á Bretlandseyjum. Kaupauðgisstefnan var ríkjandi hugmyndafræði í alþjóðaviðskiptum. Evrópsku konungsríkin reyndu að tryggja alþjóðleg áhrif sín í gegnum verslunarfélög sem einnig stóðu að stofnun nýlenda utan Evrópu.
Umbætur á heilbrigðiskerfi Bandaríkjanna
Umbætur á heilbrigðiskerfi Bandaríkjanna voru veigamikill þáttur í bandarísku forsetakosningunum 2008. Fulltrúar demókrata, Hillary Clinton og Barack Obama, lögðu bæði fram hugmyndir um umbætur á heilbrigðiskerfinu sem var ætlað að bæta aðgengi almennings til heilbrigðisþjónustu. Ríflega tveimur árum eftir að Obama hafði sigrað kosningarnar, þann 23. mars 2010, undirritaði hann heilbrigðisfrumvarpið (enska:The Patient Protection and Affordable Care Act).
Hið konunglega norræna fornfræðafélag
Stofnun félagsins og fyrstu ár
Rafn var ritari félagsins meðan hans naut við. Hafði hann einstaka hæfileika til að vinna félaginu brautargengi, skrifaði þjóðhöfðingjum, aðalsmönnum og auðmönnum víðsvegar um Evrópu og fékk þá til að leggja fram fé til starfseminnar. Hann ávaxtaði þetta fé vel og varð félagið með tímanum stórauðugt. Ekki má gleyma framlagi einstaklinga. Þegar Fornmanna sögurnar komu út, gerðust um 1.000 Íslendingar áskrifendur, meðal þeirra fjöldi bænda og vinnufólks um allt land.
Helstu útgáfurit til 1864
Driffjöðrin í starfsemi félagsins fyrstu áratugina var Carl Christian Rafn. Gaf félagið út á þeim árum fjölda merkra rita og ritraða. Meðal þeirra má nefna:
Kirgistan
Héruð í Kirgistan
Hvert hérað skiptist í nokkur umdæmi (raion) með umdæmisstjórum sem ríkisstjórnin skipar. Sveitahéruð (ayıl ökmötü) með allt að 20 smáþorpum hafa sinn eigin kjörna sveitarstjóra og sveitarstjórn.
Storuman
thumb|right|200px|Storuman, [[júní 2012]] Storuman er þéttbýli í sveitarfélaginu Storuman i Svíþjóð. Þar búa 2 207 manns (2010).
Umbætur á heilbrigðiskerfi Bandaríkjanna
Tilgangur tryggingamiðlana
Með því að koma á fót tryggingamiðlunum sem starfræktar eru af ríkjunum, er reynt að tryggja að ríkin geti gert hagstæða samninga við tryggingafélög fyrir þegna sína, og miðlað þeim svo áfram til einstaklinga. Með því að koma á fót slíkum miðlunum er komið á stjórnskipulagi sem hefur umsjón með skráningu trygginga og auðveldar flutningshæfni trygginga, til að mynda þegar fólk skiptir um atvinnu eða flytur búferlum. Ennfremur er þessum miðlunum ætlað að auka gagnsæi og neytendavernd innan heilbrigðistryggingakerfisins.
Tryggingamiðlunum er ætlað að bjóða neytendum upp á mismunandi valkosti á heilbrigðistryggingum þar sem áhersla er lögð á verðsamkeppni. Einnig er lögð áhersla á að upplýsa neytendur um það hvaða vernd mismunandi tegundir tryggingaleiða fela í sér,  þær eiga því að þjóna ráðgjafahlutverki. Annað hlutverk þessa vettvangs er að leiða til umbóta á tryggingamarkaðnum og koma í veg fyrir að fólki sé neitað um tryggingar sökum heilsufars.
JavaScript
Saga
Í dag styðja í raun allir vafrar Jövuskrift, og hér áður fyrr var hægt að taka stuðningunn úr sambandi með stillingu en það er ekki almennur valmöguleiki lengur því mjög margar, ef ekki flestar, nútíma vefsíður nota málið og myndi brotna við það. Þess vegna var möguleikinn á að afvirkja tekinn út, og er í besta falli möguleiki eftir krókaleiðum, fyrir þá sem vilja eða þurfa.
Íslensk orðsifjabók
Fletta má upp í stærstum hluta Íslenskrar orðsifjabókar á vefgátt Stofnunar Árna Magnússonar í íslenskum fræðum, Málinu.is.
Víetnam
Heiti
Á 17. og 18. öld töluðu víetnamskir menntamenn um sjálfa sig sem nguoi Viet („Víetþjóðina“) eða nguoi Nam („suðurþjóðina“). Elstu heimildir um ritháttinn Việt Nam (越南) eru í 16. aldar kvæðinu Sấm Trạng Trình. Hann kemur líka fyrir á 12 steintöflum frá 16. og 17. öld, þar á meðal einni í Bao Lam-hofinu í Hải Phòng sem er frá árinu 1558. Árið 1802 stofnaði Nguyễn Phúc Ánh, sem síðar varð Gia Long keisari, Nguyễn-ætt. Hann óskaði eftir því við Jiaqing Kínakeisara að hann fengi titilinn „konungur Nam Việt/Nanyue“. Keisarinn hafnaði því þar sem nafnið gat vísað til hins forna Nanyue sem náði líka yfir kínversku héruðin Guangxi og Guangdong. Keisarinn ákvað því að nota heldur ritháttinn Việt Nam. Frá 1804 til 1813 notaði keisarinn Gia Long því nafnið Vietnam. Snemma á 20. öld var þetta nafn endurvakið í bókinni Yuènán Wángguó Shǐ eftir sjálfstæðisleiðtogann Phan Bội Châu og víetnamski þjóðernisflokkurinn Việt Nam Quốc Dân Đảng tók það líka upp. Fram til 1945 var landið oftast kallað Annam, en það ár tók keisarastjórnin í Huế upp nafnið Việt Nam.
Franska Indókína
Franskir kaupmenn stunduðu verslun við Víetnam milli 1615 og 1753. Fyrstu frönsku trúboðarnir komu til landsins árið 1658. Brátt bættust spænskir Dóminikanar og Fransiskanar í hópinn. Víetnömsk yfirvöld tóku að líta á þetta trúboð sem ógnun og handtóku nokkra kaþólska trúboða 1843. Franski sjóherinn fékk þá leyfi til hernaðaraðgerða til að frelsa trúboðana. Milli 1859 og 1885 unnu Frakkar nokkra hernaðarsigra á Víetnömum og lögðu Suður-Víetnam undir sig 1867. Eftir það hóf Văn Thân-hreyfingin aðgerðir gegn kaþólikkum í Mið- og Norður-Víetnam.
Um 1884 var nánast allt landið á valdi Frakka. Þeir skiptu því í þrennt: Cochinchine (Suður-Víetnam) Annam (Mið-Víetnam) og Tonkin (Norður-Víetnam). Þessi þrjú landsvæði voru formlega sameinuð Franska Indókína árið 1887. Stjórn Frakka olli miklum stjórnarfarslegum breytingum á samfélagi Víetnama, sérstaklega með vestrænu menntakerfi. Flestir Frakkar settust að í Suður-Víetnam og í borgunum Saígon og Hanoí.
Þjóðernishreyfing varð til í upphafi 20. aldar með leiðtogum á borð við Phan Bội Châu, Phan Châu Trinh, Phan Đình Phùng, Hàm Nghi keisara og Hồ Chí Minh sem kölluðu eftir sjálfstæði. Víetnamski þjóðernisflokkurinn blés til Yên Bái-uppreisnarinnar árið 1930 sem Frakkar börðu niður. Uppreisnin leiddi til klofnings innan hreyfingarinnar og margir leiðtogar hennar tóku að aðhyllast kommúnisma.
Víetnamstríðið
Árið 1968 hófu kommúnistar Tết-sóknina gegn skotmörkum í Suður-Víetnam. Sóknin mistókst en olli því að almenningsálitið í Bandaríkjunum snerist gegn stríðinu. Fjöldamorðin í Huế, þar sem talið er að yfir 3000 almennir borgarar hafi verið myrtir af Việt Cộng, auk fjöldamorða sem bandarískir hermenn og hermenn stjórnar Suður-Víetnams frömdu, og ljósmyndir birtust af í vestrænum blöðum, urðu til þess að andstaða við Víetnamstríðið í Bandaríkjunum jókst hratt. Rannsóknarnefnd bandarísku öldungadeildarinnar komst að því 1974 að 1,4 milljónir almennra borgara hefðu týnt lífinu frá 1965 til 1974, þar af yfir helmingur vegna aðgerða Bandaríkjahers og stjórnvalda í Suður-Víetnam. Bandaríkin hófu því að draga herlið sitt frá Víetnam snemma á 8. áratugnum. Tilraunir til að styrkja stöðu stjórnvalda í Suður-Víetnam mistókust og með friðarsamningum í París var Bandaríkjunum gert að hverfa með allt herlið sitt frá Víetnam fyrir 29. mars 1973. Í desember 1974 hóf Norður-Víetnam sókn suður á bóginn sem lyktaði með falli Saígon 30. apríl 1975. Suður-Víetnam var undir starfsstjórn í nærri átta ár eftir hernám Norður-Víetnams.
Sameining og umbætur
Norður- og Suður-Víetnam voru formlega sameinuð sem Alþýðulýðveldið Víetnam 2. júlí 1976. Víetnamstríðið skildi landið eftir í rúst og talið er að milli 966.000 og 3,8 milljónir hafi týnt lífinu. Undir stjórn Lê Duẩn voru engin fjöldamorð framin á Suður-Víetnömum eins og Vesturveldin höfðu óttast, en 300.000 voru send í endurmenntunarbúðir þar sem fangar voru látnir vinna erfiðisvinnu og margir máttu þola pyntingar, hungur og sjúkdóma. Samyrkjustefna var tekin upp í landbúnaði og iðnaði. Eftir að Rauðu Kmerarnir fyrirskipuðu fjöldamorð á Víetnömum í landamærabæjunum An Giang og Kiên Giang gerði Víetnam innrás í Kambódíu og setti þar á fót leppstjórn, Alþýðulýðveldið Kampútseu, sem ríkti til 1989. Þetta leiddi til versnandi samskipta við Kína sem hafði stutt Kmerana. Í kjölfarið tók Víetnam upp nánari samskipti við Sovétríkin.
Sjávarútvegur
Veiðar alveg við ströndina eru mjög mikilvægar fyrir fátækari hlið sjávarútvegsins. Um 30 þúsund óvélknúnir bátar og kanóar starfa þar og um 45 þúsund litlir vélknúnir, en enginn notast við höfn heldur er unnið beint af ströndinni. Helstu veiðarfæri eru net, lína og gildrur.
Floti Víetnam þegar veitt er á grunnsævi aðeins lengra frá ströndum þess samanstendur af um 20 þúsund vélknúnum bátum sem eru nánast allir úr viði. Mest eða um 30% er veitt í botnvörpur, 26% í nætur og 18% í net. Mikilvægustu tegundir Víetnams eru rækja, túnfiskur, smokkfiskur, karfi, skelfiskur og litlar uppsjávartegundir.
Pólýfónkórinn og Sinfóníuhljómsveit Íslands – Messías, tónleikar 1986 (CD)
Um verkið
Það var sem hann lifði í öðrum heimi, hann gleymdi að sofa eða matast. Þegar hann hafði lokið 2. þætti með Hallelúja-kórnum, kom þjónn hans að honum, meðan tárin streymdu niður kinnar hans, og hann sagði: „Mér fannst ég sjá himnaríki og Guð sjálfan birtast mér”. Händel fékk boð um að koma til Dublin til hljómleikahalds og þar var Messías frumfluttur í apríl árið 1742. Áheyrendur voru gagnteknir af hrifningu. Og ummæli dagblaðanna voru á sömu lund: „Mestu kunnáttumenn telja það vera fegurstu tónsmíð, sem um getur”. „Orð skortir til að lýsa þeim fögnuði, sem verkið vakti meðal hugfanginna áheyrenda. Upphafnir hljómar, sern ýmist voru mildir eða magnaðir, tengdir háleitum, hjartnæmum orðum, gagntóku eyru og hjörtu áheyrenda”.
Claus Meyer
Claus Meyer (f. 27. desember 1963) er danskur markaðsmaður, kokkur og höfundur fjölda matreiðslubóka. Hann er með menntun í markaðsfræði en varð þekktur í Danmörku sem sjónvarpskokkur á sjónvarpsstöðinni DR1 á 10. áratug 20. aldar. Árið 2004 var hann einn þáttastjórnanda í sjónvarpsþáttaröð um norræna matargerð og norrænt hráefni og sama ár stofnaði hann veitingastaðinn Noma í Kaupmannahöfn ásamt René Redzepi. Fljótlega eftir stofnun stóð Noma fyrir málþingi þar sem stefnuyfirlýsing nýnorrænnar matargerðar varð til.
Faxaflói
Við Faxaflóa standa nokkur af stærstu byggðarlögum landsins og höfuðborgarsvæðið er á suðausturströnd flóans.
Karl 5. Frakkakonungur
Krónprins og ríkisstjóri
Hann hélt svo til Parísar, tók við stjórn ríkisins þar sem faðir hans var fangi, og kallaði saman þing til að afla fjár til að styrkja varnir Frakklands. Þegar þingið vildi ekki verða við óskum hans leysti hann það upp og hófst nú mikil barátta um völd. Helsti andstæðingur prinsins var Etienne Marcel, sem var nokkurs konar borgarstjóri Parísar. Karl neyddist til að kalla þingið saman að nýju og láta undan kröfum þess en þegar Jóhanni konungi bárust tíðindi af því þar sem hann var fangi Játvarðar svarta prins í Bordeaux neitaði hann að samþykkja og var síðan fluttur til Englands.
Rama 1.
Phra Phutthayotfa Chulalok Maharaj (taílenska: พระพุทธยอดฟ้าจุฬาโลกมหาราช), fæddur undir nafninu Thongduang (taílenska: ทองด้วง) og einnig þekktur undir konungsnafninu Rama 1. (20. mars 1736 – 7. september 1809), var fyrsti konungur Síams (nú Taílands) af Chakri-ættinni og stofnandi taílenska Rattanakosin-ríkisins. Fullt nafn hans á taílensku var Phra Bat Somdet Phra Paramoruracha Mahachakkriborommanat Phra Phutthayotfa Chulalok (taílenska: พระบาทสมเด็จพระปรโมรุราชามหาจักรีบรมนารถ พระพุทธยอดฟ้าจุฬาโลก). Hann tók við krúnunni árið 1782 eftir að hann sigraði uppreisn sem hafði kollvarpað stjórn konungsins Taksins af Thonburi. Hann var jafnframt stofnandi borgarinnar Rattanakosin (nú Bangkok) sem höfuðborgar nýja konungsríkisins.
Herman Melville
Sögur hans og ritsmíðar féllu nær því í gleymsku á eldri árum hans. Sögur hans endurspegla reynslu hans af almennri sjómennsku, hans eigin lestur af almennum bókmentum og hugmyndafræðiritum og ennfremur hans upptekni af andstæðum í hinu bandaríska þjóðfélagi á tímabilli örra breytinga. Hann þróaði flókinn barrok stíl, orðaforðinn er mikill og stundum frumlegur, orðafallið einkennist af takti og lýsingar eru oft dulrænar og kaldhæðnar.
Hlynur Ólason
Hann var í sigurliði Kvennaskólans í Reykjavík í Gettu Betur 2019, spurningakeppni framhaldsskólanna.
Milwaukee Bucks
Milwaukee Bucks er körfuboltalið frá Milwaukee sem spilar í NBA deildinni. Liðið var stofnað árið 1968. Liðið vann NBA meistaratitil 1971. Meðal þekktra leikmanna eru Kareem Abdul-Jabbar, Oscar Robertson, Bob Lanier og nú Giannis Antetokounmpo.
Veiðar
Gildrur
Gildrur eru mikið notaðar í sumum veiðum. Einkum er algengt að skordýr, mýs og rottur séu veiddar í þær, sem og minkar. Algengast er að gildran sé þannig gerð, að agn lokki dýrið að. Við snertingu smellur oft gildran og drepur dýrið, slasar það, heldur því föstu eða lokar það inni þangað til menn koma að. Sumar gildrur eru án hreyfanlegra hluta en gerðar þannig að dýrið kemst inn en ekki út aftur, t.d. minkagildrur lagðar í straumvatn, þar sem dýrið kemst inn í búr inn um hálfgerða trekt úr rimlum, en kemst ekki út aftur og drukknar þar. Svipaðar gildrur eru algengar til að veiða skordýr, þau lokkuð inn um trekt inn í ílát og komast ekki út aftur. Þá eru flugur veiddar með því að breiða út klístruð spjöld eða borða, sem þær festast á og drepast.
Silkiormur
Silkiormar éta nær stanslaust dag og nótt og vaxa því mjög hratt. Þegar höfuð þeirra dökknar merkir það að þeir muni brátt skipta um ham. Eftir fjögur hamskipti verða líkamar þeirra gulleitir sem merkir að þeir séu í þann mund að fara að hjúpa sig með silki. Ef fiðrildislirfan fær að vaxa óáreitt, étur hún sig út úr hýðinu og klippir með því þræðina í sundur þannig að silkið verður ónothæft. Silkiormarnir eru því oftast drepnir með því að setja þá í heitt vatn. Það gerir það líka auðveldara að rekja úr silkiþræðinum. Ormurinn sjálfur er oft étinn.
Fullorðið mölfiðrildi silkiormsins hefur verið ræktað til silkiframleiðslu og er ófleygt. Það er kallað silkifiðrildi. Erfðamengi silkiormsins hefur verið rannsakað í þaula vegna efnahagslegs mikilvægis hans.
Gabriele D'Annunzio
D'Annunzio var meðal hvatamanna að baki inngöngu Ítalíu í fyrri heimsstyrjöldina við hlið bandamanna og barðist sjálfur í stríðinu sem herflugmaður. Hann tók þátt í nokkrum frægum hernaðaraðgerðum, meðal annars flugi yfir Vínarborg þar sem ítalskar herflugvélar vörpuðu áróðursbæklingum til Austurríkismanna. Að stríði loknu var D'Annunzio, líkt og margir ítalskir þjóðernissinnar, afar óánægður með skilmála Versalasamningsins, sem heimilaði Ítölum ekki að innlima mörg landsvæði sem þeir ásældust. Reiðin yfir þessum „limlesta sigri“ Ítala í styrjöldinni leiddi til þess að D'Annunzio og stuðningsmenn hans hertóku árið 1919 borgina Fiume (nú Rijeka í Króatíu) í von um að þvinga ríkisstjórn Ítalíu til að innlima hana. D'Annunzio réð yfir Fiume sem sjálfstæðu borgríki í rúmt ár með titlunum Duce og Commandante en neyddist til að láta af völdum í september 1920 þegar ítalski herinn endurheimti borgina og skilaði henni til Júgóslavíu.
Indland
Saga
Næstu aldirnar skiptist Indlandsskagi milli nokkurra Miðríkja eins og Guptaveldisins. Suðurhluti skagans skiptist milli ættarveldanna Chola, Chalukya, Pandya og Pallava. Á miðöldum blómstraði menning og trúarlíf hindúa á Suður-Indlandi sem hafði áhrif langt út fyrir skagann.
Fylki
Fylki Alríkishéruð
Herbert Guðmundsson
Herbert byrjaði sólóferill sinn 1985 með útgáfu á plötunni „Dawn Of The Human Revolution“ og lagið „Can't Walk Away“ af þeirri plötu fór í fyrsta sæti íslenska listans og var 13 vikur á honum. Herbert hefur síðan á eigin vegum gefið út fjölda hljómplatna og eru þær nú orðnar átján talsins auk DVD tónleikadisks (HG í Íslensku Óperunni - útgáfutónleikar plötunnar Nýspor á íslenskri tungu). Í gegnum tíðina hafa komið frá honum vinsælir smellir á borð við „Can't Walk Away“, „Hollywood“, „I Believe In Love“, „Time“, Eurovision-lagið „Eilíf Ást". Heimildarmyndin Can't Walk Away um feril tónlistarmannsins kom út í nóvember 2017 og árið 2018 kom út platan ,,Starbright" sem hefur að geyma tónlist í anda áttundaáratugarins en platan var samvinna þeirra feðga Herberts og Svans Herbertssonar. thumbnail|Söngvakeppni Sjónvarpsins
Breiðholt
Uppbygging íbúðahverfis
Íbúðabyggð í Breiðholti í þeirri mynd sem þekkist í dag á rætur að rekja til hins svokallaða Júnísamkomulags verkalýðshreyfingarinnar og atvinnurekenda sem gert var í júní árið 1964. Í samkomulaginu fólst að í kjarasamningum yrði samið um ýmsar félagslegar umbætur í stað beinna launahækkana. Á þetta reyndi ári seinna þegar erfiðar kjaraviðræður stóðu yfir. Mikill húsnæðisskortur var í Reykjavík og sérstaklega erfitt ástand var á leigumarkaði og bjó margt fólk við erfiðar aðstæður í hrörlegu húsnæði víða um borgina. Úr varð að stjórnvöld, verkalýðshreyfing og atvinnurekendur tóku höndum saman og ríkisstjórnin sendi frá sér yfirlýsingu þar sem fram kom að ráðist yrði í stórfelldar umbætur í húsnæðismálum og byggðar yrðu 1250 íbúðir á næstu 5 árum. Íbúðir í Breiðholti urðu alls um það bil 7600 og því var stór hluti íbúða hverfisins byggður fyrir tilstilli samkomulagsins. Með uppbyggingu Breiðholtshverfisins náðist að útbrýma braggahverfum í Reykjavík og tryggja tekjulágu fólki öruggt húsnæði.
London
Normannar og miðalda London
Í kjölfar sigurs í orrustunni við Hastings var Vilhjálmur bastarður, þáverandi hertogi af Normandy, krýndur konungur Englands, í nýlega kláruðu Westminster klaustri, á jóladag 1066. Vilhjálmur veitti borgurum London ákveðin forréttindi á meðan á byggingu kastala í suðvestur horni borgarinnar stóð, til að halda borgurunum góðum. Þessi kastali var síðar stækkaður af öðrum konungum sem Tower of London og gegndi fyrst hlutverki sem konunglegt aðsetur en síðar sem fangelsi.
Árið 1097 byrjaði Vilhjálmur 2. að byggja Westminster salinn, nálægt klaustrinu með sama nafni. Salurinn varð grunnurinn að nýju höllinni í Westminster, sem var aðalaðsetur aðalsins á miðöldum. Westminster varð fljótlega aðsetur konunglega dómsstólsins og stjórnvalda og er það enn þann dag í dag. Á meðan var nágrannaborgin Lundúnaborg miðstöð viðskipta og verslunar og dafnaði undir eigin stjórn. Á endanum uxu borgirnar saman og mynduðu undirstöðu nútíma London. London tók við af Winchester sem höfuðborg Englands á 12. öld.
Seinni saga
Á 18. öld var borgin plöguð af glæpum og fátækt. Löggæsla var efld og refsingar voru þungar; yfir 200 brot földu í sér dauðarefsingu. Frá 1835 til 1925 var London stærsta borg heims og varð hún mesta fjármálamiðstöðin. Borgin varð fyrir sprengjuárásum Þjóðverja í fyrri og seinni heimsstyrjöld og létust um 30.000. Stuttu eftir stríð voru þó sumarólympíuleikarnir haldnir í borginni. Innflytjendum frá Breska samveldinu fjölgaði.
Ultimate Frisbee
Að spila disknum
Leikmaður sem heldur á disknum getur spilað (kastað) honum í hvaða átt sem er. Það verður hann að gera innan tíu sekúndna og stendur varnarmaður á móti honum og telur upp í tíu. Það er bannað að ganga með diskinn.
Rijksmuseum
thumb|300px|Ríkissafnið í Amsterdam stendur við Museumplein Rijksmuseum er ríkissafn Hollands í Amsterdam. Það hefur að geyma talsvert af málverkum hollensku meistaranna, þar á meðal eftir Rembrandt, Jan Vermeer, Jan Steen og fleiri.
Fritillaria ojaiensis
Fritillaria ojaiensis er sjaldgæf tegund vepjulilju af liljuætt frá N.- Ameríku.
Ítalski gamanleikurinn
Þekktustu persónur ítalska gamanleiksins eru feneyski kaupmaðurinn og nískupúkinn Pantalone, smásmugulegi kennarinn dottor Gratiano frá Bologna og lævísi þjónninn og loddarinn Arlecchino frá Bergamó, ásamt mörgum fleirum. Þegar þessi tegund gamanleiks varð vinsæl í Frakklandi á 17. öld bættust við persónurnar Colombina, ástkona Arlecchinos, og kokkálaður eiginmaður hennar Pierrot.
Borgarfjörður
Út í fjörðinn að sunnanverðu gengur Kistuhöfði í landi Hvanneyrar.
Ásgeir Trausti
Ásgeir Trausti hélt tvenna tónleika í Eldborgarsal Hörpu 16. júní 2015. Það seldist upp á báða tónleikana. Hann hefur farið í tónleikaferðir utan landsteinanna og þar á meðal til Ástralíu.
Þorvaldur Sívertsen
Foreldrar Þorvalds voru Sigurður „yngri“ Sigurðsson (1763-1826) bóndi á Núpi í Haukadal og Fjarðarhorni í Hrútafirði, og kona hans Katrín Þorvaldsdóttir (1765-1819) húsfreyja, fædd á Þingvöllum, Snæ. Bróðir Þorvaldar var Ólafur Sívertsen (1790-1860) prófastur og alþingismaður í Flatey á Breiðafirði.
Jerry Bruckheimer
Kvikmyndaframleiðsla
Árið 2010 hafði Bruckheimer framleitt yfir 40 kvikmyndir og er talinn vera einn sá farsælasti kvikmyndaframleiðandi allra tíma í bransanum.
Guðmundur Thoroddsen
Guðmundur Thoroddsen (f. á Ísafirði 1. febrúar 1887 – d. 6. júlí 1968). Yfirlæknir og prófessor.
Fyrri kona Guðmundar, 3. maí 1913, var Regína Magdalena Benediktsdóttir (1887-1929) húsfreyja. Seinni kona hans, 29. júní 1930, var Siglín/Lína Guðmundsdóttir (1901-1966) húsfreyja.
Gásir
Fornleifarannsóknir
Á árunum 2001-2006 stóðu Minjasafnið á Akureyri, Þjóðminjasafn Íslands og Fornleifastofnun Íslands fyrir rannsóknum. Markmið þeirra var að varpa ljósi á hvenær verslun hófst, hvers eðlis hún var og hvers vegna hún lagðist af og beindust þær rannsóknir að umsvifum á 14. og 15. öld. Í þessum rannsóknum voru niðurstöðurnar þær að Gásir hafi sennilegast verið líkari hafskipahöfnum nútímans, þar sem starfsemin snérist um uppskipun og útskipun, tollgæslu og landamæraeftirlit, en verslunin sjálf fór að mestu fram annars staða. Í kjölfar rannsóknanna var staðurinn kynntur fyrir almenningi og kynningarverkefni um staðinn komið á lagnirnar með Miðaldadögum.
Fornleifafundir
Eitt stærsta safn leirkerjabrota frá miðöldum hefur fundist á Gásum. Flest brotin eru tímasett til 14. og 15. aldar og eru ensk eða þýsk að uppruna. Brot úr krukku sem var notuð undir smyrsl eða olíur hafa fundist. Vegna þessara funda hafa spurningar um álitamál á íslensku miðaldasamfélagi vaknað, þ.e. hvort að utanríkisverslun hafi skipt máli fyrir samfélagið í heild sinni eða hvort fyrst og fremst hafi verið verslað með munaðarvöru. Ekki er alveg ljóst hvort Gásakaupstaður og verslunarstaðir eins og hann hafi fyrst og fremst verið til vegna utanríkisverslunar eða hvort að Íslendingar hafi líka verslað þar hver við annan.
Krishna
thumb|right|Stytta af Krishna í Singapúr. Krishna (sanskrít: कृष्ण Kṛṣṇa) er áttunda holdgerving guðsins Visnjú samkvæmt hindúasið. Krishna er guð verndar, kærleika og ástar og er einn af vinsælustu guðum Indlands. Fæðingarhátíð Krishna, Krishna Janmashtami, er haldin hátíðleg seint í ágúst eða snemma í september samkvæmt dagatali hindúa sem er sólbundið tungltímatal.
Salat
Salat (fræðiheiti: Lactuca sativa) er einær jurt sem er ræktuð sem grænmeti og venjulega borðuð hrá eða soðin í salöt og aðra rétti, til dæmis hamborgara. Stilkurinn skiptir sér þegar hann er enn mjög stuttur og myndar marga blómknúppa, svipað og fífill. Blöð af jöklasalati eða öðru stökku salati eru stundum notuð sem ílát eða undirlag fyrir ýmiss konar rétti, heita eða kalda, og borðuð með þeim.
Háubakkar
Háubakkar við Elliðaárvog er náttúruvætti í Breiðholti í Reykjavík. Þar sjást þykk setlög,Elliðaárlögin sem sennilega eru um 200 þúsund ára gömul. Þessi lög sýna áhrif mikilla loftslagsbreytinga á ísöld. Setlögin eru um 8 m á þykkt og það má finna undir grágrýtislagi um 20 sm þykkt surtarbrandslag.
Al anon
Aðferðafræði
Samtökin eru grundvölluð af þremur stoðum líkt og AA samtökin. Þau eru reynslusporin, erfðavenjur og þjónustuhugtök. Í merki samtakanna eru þessar 3 stoðir, en þær merkja hvert horn.
Sagnadans
Höfundar kvæðanna eru nær undantekningalaust óþekktir en kvæðin eiga sér hliðstæður á Norðurlöndum, Bretlandi og víðar. Lítið er um stuðlasetningu nema í viðlagi en sérhljóða hálfrím tíðkast.
Efni og flokkun sagnadansa á Íslandi
Hefð er fyrir því að flokka íslenska sagnadansa í þrjá eftirfarandi flokka:
Þjóðlög við sagnadansa á Íslandi
Sagnadansar lifðu enn á vörum örfárra Íslendinga til sveita um miðja 20. öld þegar þjóðfræðingar á vegum Stofnunar Árna Magnússonar ferðuðust um landið með segulbandstæki að vopni sem þá var nýjung. Segulböndin eru nú varðveitt í Árnagarði. Þá gátu sumir þessara heimildarmanna sýnt tóndæmi. Dæmi um sagnadansa og sagnadansalög sem lifðu enn á vörum einstaklinga um miðja 20. öld, samkvæmt þessum rannsóknum, má nefna Ásukvæði, Draumkvæði, Harmabótarkvæði, Konuríki, Ólaf liljurós, Prestkonukvæði, Tófukvæði, Vallarakvæði systrabana, ofl.
Jósef 2. keisari
Æviágrip
Jósef ólst upp í fóstri hjá greifanum Johann Christoph von Bartenstein og varð snemma fyrir áhrifum af hugmyndum Upplýsingarinnar, sérstaklega í gegnum ritverk Voltaires. Árið 1761 varð Jósef meðlimur í ríkisráði keisaraveldisins og ritaði á þessum tíma pólitíska stefnuskrá sem einkenndist af hugmyndum sem hann átti eftir að reyna að hrinda í framkvæmd á keisaratíð sinni. Árið 1765 lést faðir Jósefs og Jósef varð þar með keisari. Hann varð um leið meðkonungur við hlið móður sinnar í austurrísku krúnulendunum, en þar til hún lést voru völd hans takmörkuð við utanríkis-, hernaðar- og réttarfarsmál.
Enn ein stöðin
Fyrsta þáttaröðin (1996)
Spaugstofan sneri þá aftur eftir fjögurra ára hlé (á meðan voru sumir í Imbakassanum) og birtust aftur með fréttaformið. Sérþættir í seríunni voru Klámhundalíf, Klerkar í klípu, Geimskipið Eining og Alltísóma. Lokaþáttur seríunnar var 100 þáttur spaugstofunnar og var 50 mínútur í stað 20.
Íþróttafélagið Þór Akureyri
Íþróttafélagið Þór er íþróttafélag sem er starfrækt á Akureyri. Það var stofnað árið 1915 en árið 1928 rann það saman við Knattspyrnufélag Akureyrar og mynduðu Íþróttabandalag Akureyrar (ÍBA). Því samstarfi var slitið árið 1974 og urðu félögin aftur að Þór og KA. Innan félagsins eru stundaðar margar íþróttagreinar, meðal annars fótbolti, körfubolti, keila og tae-kwon-do. Handboltadeild félagsins sameinaðist KA árið 2006 undir merkjum Akureyri Handboltafélag.
Toshiya Fujita
Toshiya Fujita (fæddur 4. október 1971) er japanskur fyrrverandi knattspyrnumaður. Hann spilaði 24 leiki og skoraði 3 mörk með landsliðinu.
Ólafsfjarðarvatn
Talið er að Kúluskítur, sem annars finnst ekki nema á örfáum stöðum í heiminum, þar á meðal í Mývatni, hafi fundist í vatninu árið 2012.
Enska úrvalsdeildin 2004-05
Félög upp um deild
Þessi lið komumst upp úr ensku meistaradeildinni í byrjun tímabilsins:
Fagradalsfjall
Þann 19. mars 2021 hófst eldgos við fjallið, nánar tiltekið í Geldingadölum. Stóð það í 6 mánuði. Gos tók sig aftur upp í Meradölum í ágúst 2022 og í júlí 2023 við Litla-Hrút.
Einmánuður
Einmánuður er sjötti mánuður ársins í gamla norræna tímatalinu og síðasti vetrarmánuðurinn. Hann hefst á þriðjudegi í 22. viku vetrar, eða 20. til 26. mars. Elstu heimildir um einmánuð eru úr Bókarbót frá 12. öld og Skáldskaparmálum Snorra Eddu frá 13. öld. Hann ásamt gormánuði, þorra og góu eru einu mánaðarnöfnin í gamla norræna tímatalinu sem koma fyrir í fleiri en einni heimild. Líklega er nafnið dregið af því að hann var síðasti mánuður vetrar líkt og orðið eindagi sem þýðir síðasti dagur.
Íslensku tónlistarverðlaunin 2023
Íslensku tónlistarverðlaunin 2023 voru afhending Íslensku tónlistarverðlaunanna fyrir árið 2022. Verðlaunin voru veitt 22. mars 2023 í Silfurbergi í Hörpu. Kynnar á verðlaunahátíðinni voru Selma Björnsdóttir og Kristinn Óli Haraldsson (Króli).
Mína Mús
Liste der Bewohner Entenhausens
Stampur
Stampur var oftast gerður úr lóðréttum stöfum líkum þeim sem notaðir voru í síldartunnur, og stampur er þannig líkur hálfri síldartunnu, en oftast úr þykkri stöfum - og breiðari, a.m.k. þeir stampar sem notaðir voru til að hringa niður (fiski)línu (bjóð) um leið og hún var beitt.
Ábendingarorð
Ábendingarorð eru orð sem hafa þann eiginleika að merking þeirra ræðast af því hvar þau eru sögð, hver segir þau og hvenær. Merking þeirra fer semsagt eftir samhengi og aðstæðum.
Tólf taflna lögin
Tólf taflna lögin (Lex Duodecim Tabularum eða einfaldlega Duodecim Tabulae) var forn löggjöf sem lá til grundvallar rómverskum lögum. Tólf taflna lögin voru meginstoð rómverska lýðveldisins og kjarninn í mos maiorum (siðum forfeðranna). Lögin voru rituð um miðja 5. öld f.Kr.
EVE Online
Minmatar
Minmatar voru eitt sinn þrælar Amarr veldisins, Amarr notuðu sérstakar ígræðslur sem stjórnuðu heilastarfsemi Minmatar kynþáttsins. Eftir þó nokkur ár í þrælkun bráust út stríð og hefur Minmatar náð að frelsa sig og sína að mestu og eru nú með hæsta fjölda af sínu kyni af öllum fjórum. Stjórn Minmatar veldisins er á víð og dreif og eru flestir í litlum glæpasamtökum sem hefna sín á Amarr-þjóðinni.
Landsbjörg, landssamtök björgunarsveita
Árið 1999 sameinuðust Slysavarnafélag Íslands og Landsbjörg og urðu Slysavarnafélagið Landsbjörg.
Friðrik Vilhjálmur 4. Prússakonungur
Æviágrip
Eftir ósigur Prússa í orrustunni í orrustunni við Jena-Auerstedt árið 1806 neyddist prússneska konungsfjölskyldan til að flýja til Königsberg. Árið 1810 varð Friedrich Ancillon, síðar utanríkisráðherra, kennari Friðriks Vilhjálms. Acillon átti eftir að hafa mikil áhrif á hann. Friðrik var með prússneska hernum sem hertók París árið 1815 og virðist snemma hafa tileinkað sér íhaldssamar skoðanir.
Valdaár
Árið 1849 kaus þýska þjóðþingið í Frankfurt að bjóða Friðrik Vilhjálmi að gerast keisari Þýskalands en hann hafnaði tilboðinu með þeim röksemdum að það væri ekki í valdi þingsins að veita slíkan titil, auk þess sem það hefði hugsanlega leitt til stríðs við Austurríki ef hann hefði þegið hann. Með Olmütz-samningnum árið 1850 féllst Friðrik Vilhjálmur á að leysa upp hið fyrirhugaða Erfurt-samband Prússlands og annarra þýskra ríkja og ganga þess í stað á ný inn í þýska ríkjasambandið undir forystu Austurríkis. Síðustu valdaár sín lét Friðrik Vilhjálmur afturhaldssömustu ráðgjafa sína, Otto Theodor von Manteuffel forsætisráðherra og Leopold von Gerlach hershöfðingja, um flestar ákvarðanatökur.
So You Think You Can Dance (5. þáttaröð)
Fyrsta vika (10. júní 2009)v
Dómarar: Nigel Lythgoe, Mary Murphy, Adam Shankman
Sjöunda vika (22. júlí 2009)
Dómarar: Nigel Lythgoe, Mary Murphy, Mia Michaels, Ellen DeGeneres
Friðþjófs saga hins frœkna
Söguþráður
Beli konungur af Sogni á tvo syni Helga og Hálfdán og eina dóttur Ingibjörgu. Hinum megin við fjörðinn býr vinur konungs, Þorsteinn Víkingsson, og hann á soninn Friðþjóf sem kallaður er hinn frækni. Friðþjófur var alinn upp með Ingibjörgu. Fóstri þeirra var Hildingur.
Philippe Coutinho
Coutinho kom inn sem varamaður í fyrsta leik sínum með Aston Villa og átti mark og stoðsendingu þegar Villa átti endurkomu gegn Manchester United í 2-2 jafntefli.
Guðmundur Kjartansson (jarðfræðingur)
Eiginkona Guðmundar var Kristrún Steindórsdóttir. Þau eignuðust tvö börn Solveigu (1942) og Kjartan (1958).
Módular
Gefnar eru tvær tölur “a” og “n” (deilir). Aðgerðin a mátað við b, a módúlar n (eða a \mod{n}) gefur leif deilingar a með n. Sem dæmi mun segðin "8 mod 3" skila 2 en "9 mod 3" skilar 0.
Segðin módúlar
or
Shigeru Miyamoto
Shigeru Miyamoto fæddur 16. nóvember í bænum Sonobe árið 1952 er japanskur tölvuleikjahönnuður sem starfar fyrir japanska tölvuleikjaframleiðandann Nintendo. Á meðal þeirra leikja sem hann hefur hannað eru The Legend of Zelda-leikirnir og Mario-leikirnir en báðar leikjaraðirnar eru í hópi mest seldu leikjaraða allra tíma.
Wilhelm Marx
Æviágrip
Eftir að keisaraveldið hrundi og Weimar-lýðveldið var stofnað var Marx skipaður forseti hæstaréttarins og síðar forseti hæstaréttar Berlínar.
Eftir að ríkisstjórn Gustavs Stresemann sprakk í nóvember árið 1923 fól Friedrich Ebert forseti Marx að mynda nýja ríkisstjórn og gerast kanslari. Marx myndaði minnihlutastjórn með Miðflokknum, þýska Þjóðarflokknum, bæverska Þjóðarflokknum og þýska Demókrataflokknum. Ríkisstjórn Marx kynnti nýjan gjaldmiðil, þýska rentenmarkið, til að styrkja bágstaddan efnahaginn, samdi við aðskilnaðarsinna í Rínarlandi-Pfalz og dró úr spennu á svæðum sem Frakkar og Belgar höfðu hernumið. Marx tókst ekki að endurnýja ríkisstjórn sína eftir þingkosningar í lok ársins 1924.
Matteo Ricci
thumb|right|Matteo Ricci Matteo Ricci (6. október 1552 – 11. maí 1610) var ítalskur jesúítamunkur og einn af upphafsmönnum trúboðs jesúíta í Kína.